ที่ นร 1006/ว 11 สํานักงาน ก.พ.ถนนพิษณุโลก กทม. 1030016 มีนาคม 2553 เรื่อง การบรรจุผู้เคยเป็นข้าราชการพลเรือนสามัญกลับเข้ารับราชการเรียน (เวียน กระทรวง กรม และจังหวัด)สิ่งที่ส่งมาด้วย 1. แบบขอกลับเข้ารับราชการและแบบหนังสือรับรองประวัติการรับราชการทหารกรณีผู้ถูกสั่งให้ออกจากราชการเพื่อไปรับราชการทหาร 2. แบบขอกลับเข้ารับราชการและแบบหนังสือรับรองประวัติการทํางานกรณีผู้ได้รับอนุมัติจากคณะรัฐมนตรีให้ไปปฏิบัติงานใด ๆ 3. แบบขอกลับเข้ารับราชการกรณีผู้ที่ออกจากราชการไปที่มิใช่เป็นการออกจากราชการในระหว่างทดลองปฏิบัติหน้าที่ราชการอื่นๆ - ด้วยพระราชบัญญัติระเบียบข้าราชการพลเรือนพ.ศ. 2551 มาตรา 63 วรรคสี บัญญัติให้การบรรจุข้าราชการพลเรือนสามัญที่ได้ออกจากราชการไปเนื่องจากถูกสั่งให้ออกจากราชการเพื่อไปรับราชการทหารตามกฎหมายว่าด้วยการรับราชการทหารหรือได้รับอนุมัติจากคณะรัฐมนตรีให้ไปปฏิบัติงานใดๆซึ่งให้นับเวลาระหว่างนั้นสําหรับการคํานวณบําเหน็จบํานาญเหมือนเต็มเวลาราชการ หรือออกจากราชการไปที่มิใช่เป็นการออกจากราชการในระหว่างทดลองปฏิบัติหน้าที่ราชการกลับเข้ารับราชการในกระทรวงหรือกรม ตลอดจนจะสั่งบรรจุและแต่งตั้งให้ดํารงตําแหน่งประเภทใด สายงานใด ระดับใด และให้ได้รับเงินเดือนเท่าใด ให้กระทําได้ตามหลักเกณฑ์และวิธีการที ก.พ. กําหนด เพื่ออนุวัตให้เป็นไปตามมาตรา 63 วรรคสี แห่งพระราชบัญญัติระเบียบข้าราชการพลเรือนพ.ศ. 2551 ก.พ. จึงกําหนดหลักเกณฑ์และวิธีการบรรจุและแต่งตั้งข้าราชการพลเรือนสามัญผู้ออกจากราชการในกรณีต่าง ๆ กลับเข้ารับราชการในตําแหน่งประเภท สายงาน ระดับ และให้ได้รับเงินเดือนไว้ดังต่อไปนี้ 1. กรณีบรรจุผู้ไปรับราชการทหารกลับเข้ารับราชการ 1.1 การบรรจุและแต่งตั้งให้ดํารงตําแหน่งประเภท สายงาน และระดับ (1) ให้บรรจุและแต่งตั้งให้ดํารงตําแหน่งประเภทเดิม ระดับเดิม สายงานเดิม หรือต่างสายงานที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่ง (2) ให้ส่วนราชการต้นสังกัดเดิมสงวนตําแหน่งประเภทเดิมระดับเดิมสายงานเดิมหรือต่างสายงานที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งไว้สําหรับบรรจุผู้นั้นกลับเข้ารับราชการ (3) ผู้ขอกลับเข้ารับราชการ จะต้องยื่นคําขอพร้อมหนังสือรับรองประวัติการรับราชการทหารตามสิ่งที่ส่งมาด้วย 1 ภายใน 180 วันนับตั้งแต่วันพ้นจากราชการทหาร (4) ให้ส่วนราชการต้นสังกัดเดิมตรวจสอบเอกสารและประวัติการรับราชการทหารตาม (3) หากเห็นว่าเป็นเอกสารที่ถูกต้อง และผู้นั้นพ้นจากราชการทหารโดยมิได้กระทําการใดๆในระหว่างรับราชการทหารอันเสียหายแก่ราชการอย่างร้ายแรง หรือได้ชื่อว่าเป็นผู้ประพฤติชั่วอย่างร้ายแรง โดยผู้นั้นต้องมีคุณสมบัติทั่วไปและไม่มีลักษณะต้องห้ามหรือได้รับยกเว้นกรณีที่มีลักษณะต้องห้ามตามมาตรา 36 และไม่ได้ถูกเปลี่ยนแปลงคําสั่งให้ออกจากราชการตามมาตรา 111 วรรคสอง เป็นออกจากราชการตามมาตราอื่น ก็ให้ผู้บังคับบัญชาซึ่งมีอํานาจสั่งบรรจุตามมาตรา 57 สั่งบรรจุผู้นั้นกลับเข้ารับราชการเป็นข้าราชการพลเรือนสามัญและแต่งตั้งให้ดํารงตําแหน่งที่สงวนไว้ตาม (2) 1.2 การให้ได้รับเงินเดือน (1) กรณีผู้บรรจุกลับจากรับราชการทหารมีเวลารับราชการทหารตังแต่6 เดือนขึ้นไป แต่ไม่ถึง 1 ปี ให้ได้รับเงินเดือนสูงกว่าเดิมได้ไม่เกินร้อยละ 3 ของฐานเงินเดือนที่ข้าราชการผู้นั้นได้รับอยู่ก่อนออกจากราชการ ถ้ายังมีเศษของเวลาที่เหลือจาก 6 เดือนที่ไปรับราชการทหาร เมือนําเศษของเวลาทีเหลือไปรวมกับเวลาในการปฏิบัติราชการของครึ่งปีที่แล้วมาก่อนออกจากราชการไปรับราชการทหารแล้ว มีเวลาปฏิบัติราชการรวมกันไม่น้อยกว่า 4 เดือน ก็ให้ได้รับเงินเดือนเพิ่มขึ้นได้อีกไม่เกินร้อยละ 3 โดยคํานวณจากฐานเงินเดือนที่ได้ปรับเพิ่มข้างต้นแล้ว (2) กรณีผู้บรรจุกลับจากรับราชการทหารมีเวลารับราชการทหารตั้งแต่ 1 ปีขึ้นไป สําหรับ 6 เดือนแรก ให้รับเงินเดือนสูงกว่าเดิมได้ไม่เกินร้อยละ 3 ของฐานเงินเดือนที่ข้าราชการผู้นั้นได้รับก่อนออกจากราชการ และในรอบ 6 เดือนต่อ ๆ ไป ให้รับเงินเดือนเพิ่มได้อีกรอบละไม่เกินร้อยละ 3 โดยคํานวณจากฐานเงินเดือนที่ข้าราชการผู้นั้นได้รับเพิ่มขึ้นในแต่ละรอบ ถ้ายังมีเศษของเวลาที่เหลือจาก 6 เดือน ที่ไปรับราชการทหาร เมื่อนําเศษของเวลาที่เหลือไปรวมกับเวลาในการปฏิบัติราชการของครึ่งปีที่แล้วมาก่อนออกจากราชการไปรับราชการทหารแล้ว มีเวลาปฏิบัติราชการรวมกันไม่น้อยกว่า 4 เดือน ก็ให้ได้รับเงินเดือนเพิ่มขึ้นได้อีกไม่เกินร้อยละ 3 โดยคํานวณจากฐานเงินเดือนที่ได้ปรับเพิ่มข้างต้นแล้ว (3) กรณีออกจากราชการไปรับราชการทหารในช่วงเวลาก่อนวันที่ 1 ตุลาคม 2552 ให้คิดคํานวณเงินเดือนที่จะให้ได้รับเมื่อบรรจุกลับเข้ารับราชการ โดยให้ได้รับเงินเดือนสูงกว่าที่ได้รับอยู่เดิมก่อนออกจากราชการไปรับราชการทหารไม่เกินครึ่งขันทุกรอบ๖เดือนตามบัญชีอัตราเงินเดือนข้าราชการพลเรือนตามพระราชบัญญัติเงินเดือนและเงินประจําตําแหน่ง พ.ศ. 2538 ที่ใช้บังคับอยู่ในแต่ละช่วงเวลาดังกล่าว และตามหนังสือสํานักงาน ก.พ. ด่วนที่สุด ที่ นร 1012/ว 5 ลงวันที่ 27 กุมภาพันธ์ 2552 แล้วแต่กรณี (4) ในระหว่างที่ผู้นั้นออกจากราชการไปรับราชการทหารถ้ามีการปรับบัญชีเงินเดือนขั้นต่ําขั้นสูงและคณะรัฐมนตรีได้กําหนดหลักเกณฑ์และวิธีการในการปรับเงินเดือนของข้าราชการพลเรือนสามัญที่ได้รับอยู่เดิมเข้าสู่อัตราในบัญชีที่ได้รับการปรับใหม่ในช่วงเวลาใด ก็ให้ปรับให้ผู้นั้นได้รับเงินเดือนตามหลักเกณฑ์และวิธีการดังกล่าวก่อน แล้วจึงคํานวณการให้ได้รับเงินเดือนตาม (1) (2) หรือ (3) แล้วแต่กรณี 2. กรณีบรรจุผู้ไปปฏิบัติงานตามมติคณะรัฐมนตรีกลับเข้ารับราชการ 2.1 การบรรจุและแต่งตั้งให้ดํารงตําแหน่งประเภท สายงาน และระดับ (1) ให้บรรจุและแต่งตั้งให้ดํารงตําแหน่งประเภทเดิม ระดับเดิม สายงานเดิม หรือต่างสายงานหรือต่างประเภทที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่ง (2) ให้ส่วนราชการต้นสังกัดเดิมสงวนตําแหน่งประเภทเดิมระดับเดิมสายงานเดิมหรือต่างสายงานหรือต่างประเภทที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งไว้สําหรับบรรจุผู้นั้นกลับเข้ารับราชการ ดังนี้ (2.1) กรณีเป็นผู้ดํารงตําแหน่งประเภทบริหาร ก. ให้สงวนตําแหน่งประเภทเดิมระดับเดิมสายงานเดิมหรือต่างสายงานหรือตําแหน่งประเภทวิชาการ ระดับทรงคุณวุฒิไว้สําหรับบรรจุผู้เคยดํารงตําแหน่งประเภทบริหาร ระดับสูง กลับเข้ารับราชการทั้งนี้ หากเป็นผู้ไม่เคยดํารงตําแหน่งประเภทวิชาการระดับทรงคุณวุฒิ มาก่อนก็ให้แต่งตั้งได้โดยไม่ต้องประเมินบุคคลและผลงาน ข. ให้สงวนตําแหน่งประเภทเดิมระดับเดิมสายงานเดิมหรือต่างสายงานหรือตําแหน่งประเภทวิชาการ ระดับเชี่ยวชาญไว้สําหรับบรรจุผู้เคยดํารงตําแหน่งประเภทบริหาร ระดับต้น กลับเข้ารับราชการ ทั้งนี้ หากเป็นผู้ไม่เคยดํารงตําแหน่งประเภทวิชาการ ระดับเชี่ยวชาญมาก่อน ก็ให้แต่งตั้งได้โดยไม่ต้องประเมินบุคคลและผลงาน ค. ถ้าหากในวันที่ผู้นั้นยื่นคําขอบรรจุกลับเข้ารับราชการ ส่วนราชการนั้นมีตําแหน่งประเภทบริหารระดับเดียวกันกับตําแหน่งที่ผู้ขอบรรจุกลับเคยดํารงตําแหน่งอยู่ก่อนออกจากราชการว่าง และผู้นั้นมีคุณสมบัติตรงตามคุณสมบัติเฉพาะสําหรับตําแหน่ง ผู้บังคับบัญชาซึ่งมีอํานาจสั่งบรรจุตามมาตรา 57 อาจสั่งบรรจุผู้นั้นกลับเข้ารับราชการในตําแหน่งประเภทบริหารที่ว่างดังกล่าวแทนตําแหน่งที่สงวนไว้ก็ได้ (2.2) กรณีเป็นผู้ดํารงตําแหน่งประเภทอํานวยการ ก. ให้สงวนตําแหน่งประเภทเดิมระดับเดิมสายงานเดิมหรือต่างสายงานหรือตําแหน่งประเภทวิชาการระดับเชี่ยวชาญไว้สําหรับบรรจุผู้เคยดํารงตําแหน่งประเภทอํานวยการระดับสูง กลับเข้ารับราชการทั้งนี้ หากเป็นผู้ไม่เคยดํารงตําแหน่งประเภทวิชาการระดับเชี่ยวชาญมาก่อน ก็ให้แต่งตั้งได้โดยไม่ต้องประเมินบุคคลและผลงาน ข. ให้สงวนตําแหน่งประเภทเดิม ระดับเดิมสายงานเดิมหรือต่างสายงานหรือตําแหน่งประเภทวิชาการระดับชํานาญการพิเศษไว้ สําหรับบรรจุผู้เคยดํารงตําแหน่งประเภทอํานวยการ ระดับต้น กลับเข้ารับราชการ ทั้งนี้ หากเป็นผู้ไม่เคยดํารงตําแหน่งประเภทวิชาการระดับชํานาญการพิเศษมาก่อน ก็ให้แต่งตั้งได้โดยไม่ต้องประเมินบุคคลและผลงาน ค. ถ้าหากในวันที่ผู้นั้นยื่นคําขอบรรจุกลับเข้ารับราชการส่วนราชการนั้นมีตําแหน่งประเภทอํานวยการระดับเดียวกันกับตําแหน่งที่ผู้ขอบรรจุกลับเคยดํารงตําแหน่งอยู่ก่อนออกจากราชการว่างและผู้นั้นมีคุณสมบัติตรงตามคุณสมบัติเฉพาะสําหรับตําแหน่งผู้บังคับบัญชาซึ่งมีอํานาจสั่งบรรจุตามมาตรา 57 อาจสั่งบรรจุผู้นั้นกลับเข้ารับราชการในตําแหน่งประเภทอํานวยการที่ว่างดังกล่าวแทนตําแหน่งที่สงวนไว้ก็ได้ (2.3) กรณีเป็นผู้ดํารงตําแหน่งประเภทวิชาการหรือตําแหน่งประเภททั่วไป ให้สงวนตําแหน่งประเภทเดิมระดับเดิมสายงานเดิมหรือต่างสายงานที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งไว้สําหรับบรรจุผู้นั้นกลับเข้ารับราชการ (3) ต้องบรรจุกลับเข้ารับราชการภายในกําหนดเวลาที่คณะรัฐมนตรีอนุมัติ แต่ไม่เกินสี่ปีนับแต่วันไปปฏิบัติงานดังกล่าว (4) ผู้ขอกลับเข้ารับราชการจะต้องยื่นคําขอพร้อมหนังสือรับรองประวัติการทํางานตามสิ่งที่ส่งมาด้วย2ก่อนวันสิ้นสุดกําหนดเวลาที่คณะรัฐมนตรีได้อนุมัติให้ไปปฏิบัติงานใดๆไม่น้อยกว่า 30 วัน (5) ให้ส่วนราชการต้นสังกัดเดิมตรวจสอบเอกสารและประวัติการปฏิบัติงานตามมติคณะรัฐมนตรีตาม (4) หากเห็นว่าเป็นเอกสารที่ถูกต้อง และผู้นั้นพ้นจากการปฏิบัติงานดังกล่าว โดยมิได้กระทําการใด ๆ ในระหว่างนั้นอันเสียหายแก่ราชการอย่างร้ายแรง หรือได้ชื่อว่าเป็นผู้ประพฤติชั่วอย่างร้ายแรงโดยผู้นั้นต้องมีคุณสมบัติทั่วไปและไม่มีลักษณะต้องห้ามหรือได้รับยกเว้นกรณีที่มีลักษณะต้องห้ามตามมาตรา 36 ก็ให้ผู้บังคับบัญชาซึ่งมีอํานาจสั่งบรรจุตามมาตรา 57 สั่งบรรจุผู้นั้นกลับเข้ารับราชการเป็นข้าราชการพลเรือนสามัญและแต่งตั้งให้ดํารงตําแหน่งที่สงวนไว้ตาม (2) 2.2 การให้ได้รับเงินเดือนให้ได้รับเงินเดือนตามหลักเกณฑ์และวิธีการทํานองเดียวกับการบรรจุผู้ออกจากราชการไปรับราชการทหารกลับเข้ารับราชการ แต่ทั้งนี้ ต้องไม่สูงกว่าเงินเดือนขั้นสูงของตําแหน่งประเภท สายงาน และระดับที่บรรจุกลับ 3. กรณีบรรจุผู้ออกจากราชการไปที่มิใช่เป็นการออกจากราชการในระหว่างทดลองปฏิบัติหน้าที่ราชการกลับเข้ารับราชการ 3.1 การบรรจุและแต่งตั้งให้ดํารงตําแหน่งประเภท สายงาน และระดับ (1) ให้บรรจุและแต่งตั้งให้ดํารงตําแหน่งประเภทเดิม ระดับไม่สูงกว่าเดิม สายงานเดิม หรือต่างสายงานที่ผู้นั้นมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่ง (2) ผู้ขอกลับเข้ารับราชการจะต้องยื่นคําขอพร้อมประวัติการรับราชการและประวัติการทํางานทุกแห่ง ตามสิงที่ส่งมาด้วย 3 (3) ให้ส่วนราชการตรวจสอบเอกสารประวัติการรับราชการและประวัติการทํางานและสอบถามไปยังส่วนราชการหรือหน่วยงานที่เกี่ยวข้องเพื่อให้ได้รายละเอียดข้อเท็จจริงมากที่สุดมาประกอบการพิจารณา โดยผู้นั้นต้องมีคุณสมบัติทั่วไปและไม่มีลักษณะต้องห้ามหรือได้รับยกเว้นกรณีที่มีลักษณะต้องห้าม ตามมาตรา 36 (4) ในการพิจารณาการบรรจุกลับเข้ารับราชการในตําแหน่งประเภทบริหาร ประเภทอํานวยการ ประเภทวิชาการ และประเภททั่วไป ให้ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาจากความรู้ ความสามารถผลการปฏิบัติงานที่ผ่านมาเหตุผลความจําเป็นและประโยชน์ของทางราชการ สําหรับการบรรจุกลับเข้ารับราชการในตําแหน่งประเภทวิชาการระดับชํานาญการ ระดับชํานาญการพิเศษ ระดับเชี่ยวชาญ และระดับทรงคุณวุฒิ หรือในตําแหน่งประเภททั่วไประดับชํานาญงานระดับอาวุโสและระดับทักษะพิเศษ ซึงเป็นตําแหน่งต่างสายงานและไม่ได้จัดอยู่ในกลุ่มตําแหน่งเดียวกันกับตําแหน่งที่เคยดํารงอยู่ก่อนออกจากราชการให้ อ.ก.พ. กรม หรือคณะกรรมการที อ.ก.พ. กรมแต่งตั้งเป็นผู้พิจารณาสําหรับการบรรจุกลับเข้ารับราชการในตําแหน่งประเภทวิชาการ ระดับชํานาญการ และระดับชํานาญการพิเศษ หรือตําแหน่งประเภททั่วไป ระดับชํานาญงาน และระดับอาวุโส และให้ อ.ก.พ. กระทรวงหรือคณะกรรมการที่ อ.ก.พ.กระทรวงแต่งตั้งเป็นผู้พิจารณาสําหรับการบรรจุกลับเข้ารับราชการในตําแหน่งประเภทวิชาการ ระดับเชี่ยวชาญ และระดับทรงคุณวุฒิ หรือตําแหน่งประเภททั่วไป ระดับทักษะพิเศษ ส่วนการบรรจุกลับเข้ารับราชการในตําแหน่งประเภทวิชาการระดับปฏิบัติการหรือตําแหน่งประเภททั่วไป ระดับปฏิบัติงาน ส่วนราชการนั้นจะต้องไม่มีบัญชีผู้สอบแข่งขันได้ตามมาตรา 53 หรือบัญชีผู้ได้รับการคัดเลือก ตามมาตรา 55 ในตําแหน่งในสายงานที่จะบรรจุกลับรอการบรรจุอยู่ เว้นแต่ผู้ที่จะบรรจุกลับเข้ารับราชการเป็นผู้ที่ออกจากราชการเพื่อไปดํารงตําแหน่งในองค์กรอิสระตามรัฐธรรมนูญ หรือดํารงตําแหน่งทางการเมือง หรือตําแหน่งอื่นที ก.พ. กําหนด หรือเพื่อสมัครรับเลือกตั้งเป็นสมาชิกรัฐสภา สมาชิกสภาท้องถิ่นหรือผู้บริหารท้องถิ่น หรือลาออกจากราชการเพื่อติดตามคู่สมรสที่ไปปฏิบัติหน้าที่ราชการ หรือไปปฏิบัติงานในต่างประเทศตามระเบียบว่าด้วยการลาของข้าราชการ หรือเป็นผู้ที่ออกจากราชการไปเนื่องจากทางราชการเลิกหรือยุบหน่วยงานหรือตําแหน่งในกรณีที่ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาเห็นว่ามีเหตุผลและความจําเป็นเป็นพิเศษสมควรที่จะบรรจุผู้สมัครกลับเข้ารับราชการในตําแหน่งที่มีบัญชีผู้สอบแข่งขันได้หรือบัญชีผู้ได้รับการคัดเลือก ให้เสนอ อ.ก.พ. กระทรวงพิจารณาเป็นราย ๆ ไป 3.2 การให้ได้รับเงินเดือน ให้ผู้ได้รับการบรรจุกลับได้รับเงินเดือนไม่สูงกว่าที่ได้รับอยู่เดิมก่อนออกจากราชการ แต่ทั้งนี้ต้องไม่สูงกว่าเงินเดือนขั้นสูงของตําแหน่งประเภทสายงานและระดับที่บรรจุกลับหากในระหว่างที่ผู้นั้นออกจากราชการไปถ้ามีการปรับบัญชีเงินเดือนขั้นต่ําขั้นสูงและคณะรัฐมนตรีได้กําหนดหลักเกณฑ์และวิธีการในการปรับเงินเดือนของข้าราชการพลเรือนสามัญทีได้รับอยู่เดิมเข้าสู่อัตราในบัญชีที่ได้รับการปรับใหม่ในช่วงเวลาใด ก็ให้ปรับให้ผู้นั้นได้รับเงินเดือนตามหลักเกณฑ์และวิธีการดังกล่าวด้วย 4. กรณีอื่นนอกจากที่กําหนดไว้ในหนังสือสํานักงาน ก.พ. ฉบับนี้ ให้เสนอ ก.พ. พิจารณาเป็นราย ๆ ไป จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2281 0977โทรสาร 0 2281 7316